ફોટોગ્રાફર્સ મેક-અપ આર્ટિસ્ટ્સને ત્રણથી ચાર ટોન લાઇટર કરવા તેમજ મારા ફોટોગ્રાફ્સને ખૂબ જ ફોટોશોપ કરવા કહેતા હતા. એક મેક-અપ આર્ટિસ્ટે મારો મેક-અપ કર્યા બાદ એક વખત જાહેરમાં કર્યું હતું કે, ‘સુંદર લડકી કા મેક-અપ તો કોઈ ભી કર સકતા હૈ. રિયલ ચેલેન્જ ડાર્ક ગર્લને સારી બતાવવામાં છે અને મેં એ કરી બતાવ્યું છે. એક દિવસ રિનીની એક ફ્રેન્ડને લાગ્યું હતું કે, ઇન્ટરનેશનલ બ્યૂટી રિહાના અને તેના ચહેરા વચ્ચે ખૂબ જ સમાનતા છે. રિનીએ આ વાતને હસી કાઢી હતી. જોકે, થોડા સમયમાં દરેક જણ આ જ વાત કહેતું હતું. એનાથી તેના માટે કામ મેળવવું સરળ રહ્યું હતું. તેણે યાદ કરતાં કહ્યું હતું કે, ‘ફોટોગ્રાફર્સ તેમના ક્લાયન્ટ્સને કહેતા હતા કે, હું રિહાના જેવી દેખાવું છું. એ રીતે તેમને કન્વિન્સ કરવા સહેલા હતા.